
Innovation. Green Hydrogen 


ACCIONA ENERGÍA Y ARUBATA FIRMA MOU PA 
N HYDROGEN VALLEY 


j y ES 3 
ZA ELMAR 


Gobierno di MEP cumpliendo cu ley: 
MINISTER XIOMARA A FIRMA E 
PRESUPUESTO 2024 PA WORDO 
ENTREGA NA PARLAMENTO 


Aruba Bank N.V. a sosten Horcan Idala a hit 
torneo Copa Roy Croes 2023 || Florida cu categoria 3 

Innovation. Green Hydrogen 


ACCIONA ENERGÍA Y ARUBATA FIRMA MOU PA 


DESAROYO DI UN GREEN HYDROGEN VALLEY 


MADRID, 29 AUGUST, 2023. 
ACCIONA Energía a anuncia awe 
e firmamento di un MOU hunto cu 
companianan di energia di Aruba 
pa traha hunto ariba desaroyo di 
un Green Hydrogen Valley na e 
Isla di Aruba. 


ACCIONA Energía lo traha 
hunto cu Gobierno di Aruba 
su entidadnan di energia pa 


desaroya, traha y opera un planta 
di hidrogeno berde pa un proyecto 
di energia renobabel sostenibel. E 
electricidad genera lo ser uza pa 
produci primeramente hidrogeno 
berde y locual resta lo ser uza 
internamente pa reduci uzo di 
combustibel fosil importa. 


E proyecto aki lo haci uzo di 
e tereno cu actualmente ta 
pertenece na Gobierno su entidad, 
Refineria di Aruba NV., awa lo 
wordo suministra pa WEB Aruba, 
mientras cu Elmar lo maneha 
distribucion y transmision di 
energia den e red. 


ACCIONA Energía lo brinda 
sosten na Gobierno di Aruba 
su entidadnan di energia cu e 
implementacion dieinfrastructura 
necesario pa traha un ecosistema 
di hidrogeno renobabel riba e isla 
y explora uzo suplementario pa 
e hidrogeno berde incluyendo e 
oportunidadnan di exporta. 


Pa medio di e proyecto 
transformado aki, Gobierno 
di Aruba y su entidadnan di 
energia ta prepara pa fortalece 


ELMAR 


nan compromiso pa haya 
independencia di energia. 


Pais Aruba tin como meta pa 
cambia for di un fuente tradicional 
di energia, y pone un meta 
ambicioso pa establece energia 
renobabel como fuente primario 
pa aña 2050. 


ACCIONA Energía ta den bon 
posicion pa traha hunto cu 
Gobierno di Aruba y su entidadnan 
di Energia riba e proyecto 
innovativo aki y contribui na 
decarbonizacion di e isla cu su 
vision di un futuro di energia 
renobabel. 


Na Maart 2022, ACCIONA Energía 
ainaugurasuproyectoyama“Power 
to Green Hydrogen Mallorca”, cual 
ta inclui e construccion di e planta 
electrolysis, e desaroyo di dos 
planta fotovoltaiko cu ta mantene 
e planta electrolysis, y tambe un 
stacion di refuel hidrogeno berde 
na e isla. Ademas, e compania ta 
progresando na e desaroyo di un 
planta di produccion di hidrogeno 
berde na escala industrial na 
Navarra, Spaña, cu lo cuminsa 
genera hidrogeno berde na 2025. 


Cu e MOU aki, ACCIONA Energía 
y Gobierno di Aruba ta cumisa 
un colaboracion pa establece un 
ecosistema di hidrogeno renobabel 
pa Aruba cu no ta solamente pa 
transforma industrianan local, 
pero tambe pa extende e alcance 
pa e region di Caribe y mas aleu. 


OPENBAAR 
MINISTERIE 
ARUBA 


Corte di Prome Instancia 31 se 


Horario 
14.00 


tember 2023 


Acto Castigabel 


Regie/Pro forma. B.P. ta wordo ac 
april 2023. 


Regie/Pro forma. F.H. ta wordo ac 
ambtenaar riba 2 di december 202 


Regie/Pro forma. B. ta wordo acusa 
persona menor di edad den e perio 


Regie/Pro forma. T. ta wordo acusa 
riba 24 di april 2023. 


Regie/Pro forma. L. y S. ta wordo a 
hende riba 22 di maart 2023. 


Pro forma. M.F. ta wordo acusa di i 
prome di mei 2023. 


Pro forma. G.G. ta wordo acusa di a 
di edad na 2021 y 2022. 


Pro forma. R. ta wordo acusa di a c4 
un persona riba 18 di mei 2023, dor 
cara. 


Pro forma. F. ta wordo acusa di pos 
revolver y scopet y balanan den e p 
november 2022 y 21 di juli 2023. 

E ta wordo acusa di posesion di ma 
december 2022. 


Diahuebs 31 Augustus 2023 


SA 


Pag. 3 


Invitacion di Partido 
MEP pa 


ENCUENTRO “BAN 
TOPA’ NA PARADERA 


Diamars 5 di September 


E aña aki, den celebracion 
henter aña di 51 aña di 


Partido Movimiento 
Electoral di Pueblo 
(MEP), a cuminsa bek 


cu encuentronan den tur 
districto. Ban Topa', ta un 
programa informativo den 
diferente bario cu e meta 
pa informa, delibera y 
contesta diferente pregunta 
di comunidad riba diferente 
topico cu ta regarda nan 
bario y nos pais Aruba. 

Paereunionnan aki, Partido 
MEP ta invita no solamente 
esnan di e districto unda ta 
tene ‘Ban Topa’, pero Aruba 
en general pa bin scucha 
tur e  informacionnan 
cu e candidatonan lo tin 
pa comparti. Lo duna 
oportunidad na tur cu desea 
pa haci nan preguntanan, 
haci nan comentarionan y 
of duna recomendacionnan. 


Diamars 5 di September 
lo tuma luga e siguiente 
Ban Topa den e bario di 
Paradera na Piedra Plat 
Entertainment Center 
cuminsando for di 6:30 pm. 
Lider di MEP, Evelyn Wever- 
Croes, candidato Darlaine 
Erasmus y candidato 
Michella Steenvoorde ta 


y 


Tne Retu" / 


2 di september 2023 | 6:00 PM - 9:00 PM ! Aruba Bank Camacuri ! Tur dealer di auto y motorcycle lo ta presente 


esnan encarga pa trece 
informacionnan riba e 
topiconan: Recuperacion 
y Retonan. Innovacion y 
Enseñansa. Plan di mayor y 
KIES na scolnan. 

Den nomber di Partido 
MEP, Lider di MEP y 
Prome Minister di nos pais, 
Evelyn Wever-Croes ta 
invita pueblo di Paradera 
y vecindario y Aruba en 
general, pa e siguiente 
Ban Topa diamars 5 di 
September pa 6:30 pm. 


Lider di MEP ta gradici tur 
esnan, organisadornan, 
sostenedornan y demas 
participantenan, cu ta 
haci e encuentro aki 
posibel y exitoso. Den e 
encuentronan di Ban Topa' 
anterior, e union entre 
candidatonan di Partido 
MEP a resalta. Tur tawata 
presente y a participa di un 
forma of otro, sea pa duna 
informacion individual y of 
pa contesta e preguntanan 
cu a wordo haci. 

“MEP a demostra di ta un 
ekipo y a demostra con 
fuerte e unon ta. Union ta 
e forsa di Partido MEP”, 
Lider di MEP a enfatisa. 


Probecha di 


Gobierno di MEP cumpliendo cu ley: 
Minister Xiomara a firma e 
presupuesto 2024 pa wordo 
entrega na Parlamento 


Ministrr di finansas 
a informa  diaranson: 
Diaranson nos a firma 
Presupuesto 2024 pa 
Pais Aruba cu lo wordo 
entrega diabierna awor di 
1 di september 2023 na 
Parlamento di Aruba. 
Esaki ta e di dos 
presupuesto di nos Pais cu 
ta wordo entrega na tempo 
conforme ley, y e di dos 
presupuesto cu ta conta cu 
un surplus. 

Un danki grandi na e team 
di experto di Gobierno 
di Aruba cu a traha 
incansabel y ta demostra 
tur dia nan amor pa Aruba. 
Ami ta kere den Aruba, 
mi ta kere den e potencial 
di nos hendenan y mi ta 
gradici Dios semper pa su 
sabiduria, forza y pasenshi 
cu e ta bendiciona mi cun'e. 
#MinFIC 


MEGA The Return! 


Oferta valido entre 21 di augustus 
pa 2 di september, 2023. 


VACATURA : 


METSELAAR 
RG. ARCHITECTURAL 


PROJECT AND 
ENGINEERING 


TEL: 297 586-1525 


- 


D AA 


www.arubabank.com/mega2023 


*Condicionnan aplicabel 

ELMAR: KABEL DI 60KV A KEDA REPARA Y TRABOUNAN TA 
SIGUI NA ONDERSTACION SABANA BLANCO 


duna un 
importante 


kier 
actualisacion 
relaciona cu e reciente 


Nos 


evento involucrando e 
kabel cu a sufri daño y e 
pasonan cu nos a tuma pa 
remedia e situacion. Nos 
ekipo dedica a traha sin 
stop pa aborda e problema 
y sigura un solucion rapido. 


Restauracion: 

Nos ta contento pa 
comparti cu e kabel daña a 
keda repara exitosamente. 
Cuminsando ayera mainta, 
nos ekipo ta trahando 
diligentemente pa eherce 
testnan pa verifica e 
integridad y seguridad di e 
kabelnan. 


Test y reactivacion: 
Ayera atardi, nos a inicia 
e proceso pa reactiva 
coriente riba e kabel 
repara. E kabel aki lo pasa 
door di un test riguroso 
den e proximo 24 oranan 
pa sigura cu e ta operando 
na e nivel optimo di 
prestacion. E confiabilidad 
di nos servicio ta di suma 
importancia pa nos, y e 
fase di test aki ta duna nos 
e oportunidad pa confirma 
e stabilidad di e kabel 
repara. 


Proximo pasonan: 

Si e fase di test ta bay segun 
plan y e kabel ta pasa tur 
evaluacion necesario, nos 
tin como meta pa inicia 
gradualmente e proceso 
pa pone carga riba e kabel 
aki, cuminsando for di 
awe. Nos ta compronde 
e importancia di un 
transicion sin problema y 
nos ta dedica pa sigura un 
reintroduccion sigur. 


Reto continuo: 

Mientras nos ta haciendo 
avanse significante, nos 
kier keda transparente 
tocante e retonan cu nos 
ta enfrenta. Te cu awor, 
nos a realoca 3 kabel di 
60KV for di e onderstacion 
bieuw pa e nobo na Sabana 
Blanco. Nos tin 3 kabel 
di 60KV mas cu mester 
wordo realoca. E proceso 
aki ta rekeri planificacion 
cu cuidou y ehecucion 
pa minimalisa cualkier 
potencial impacto riba 
nos servicio. Pa logra e 
proyecto aki, ta conta cu 
colaboracion di diferente 
departamento manera 
Team Innovation & 
Engineering, GIS, Team 
Grid Quality Management 
y Team Underground 
Services, y compania 


Prysmian di Hulanda. 
Danki pa nan esfuerso 
conhunto, nos ta sigui 
avansa pa un futuro 
energetico mas stabil pa 
tur nos clientenan. 


Durante e periodo aki, 
pa sigura un servicio 
di coriente, manera ya 
menciona, nos ta haci un 
transferencia di carga 
di un area alternativo 
atraves di un otro stacion. 
E ta importante pa nota 
cu e transferencia di carga 
aki lo pone un esfuerso 
adicional riba e kabelnan 
di e red di distribucion 
alternativo, posibelmente 
causando un efecto di 
corto circuito. Na banda 
di e carga adicional door 
di e aumento di consumo 
di coriente actualmente 
durante temporada 
di calor. Nos ekipo di 
tecniconan lo monitor e 


situacion durante henter e 
periodo aki. 


Nos ekipo ta traha duro 
pa sigura un transferencia 
sigur y eficiente di e 
kabelnan restante. Nos ta 
aprecia boso comprension 
y cooperacion durante 
e trabounan necesario 
aki. Nos lo continua pa 
mantene tur nos clientenan 
actualisa tocante nos 
progreso. 


Diah 1A 202 SOQ Pag. 5 
Horcan idala a hit Florida cu categoria 3 


Diaranson Horcan Idala a subi tera na Florida y a causa su dañonan. 
Riba e foto un bista di e cantidad di awa cu el'a trece 


j! FELIZ DIA DI e. 


DANKI NA NOS PERIODISTANAN Y TUR TRAHADO DI 
PRENSA CU TA TENE NOS ISLA INFORMA 


ogc, 
> 


AHATA 


ARUBA HOTEL £ TOURISM ASSOCIATION 


SEO uo 

Minister Ursell Arends: 


TIPO DI DESPERDICIO ACEPTA DURANTE BAKI 
DEN BARIO 


Campaña Limpi Limpi 


Diasabra awor, 2 di 
september, e prome baki 
den bario pa desperdicio 
lo tuma luga como parti 
di campaña nacional 
'Limpi Limpi. Riba e 
fechanan di e evento aki 
lo pone baki na diferente 
disctricto di Aruba for di 
8'or di mainta te cu 12'or 
di merdia. Na cada sitio 
lo tin baki pa diferente 
tipo di desperdicio pa 
asina esaki por wordo 
separa. E separacion di 
desperdicio ta facilita y 
maximalisa desperdicio 
su procesamento como 
tambe su reciclahe, asina 
yudando conserva nos 
medio ambiente. 


Campaña nacional 'Limpi 
Limpi' tin como un di su 
metananeconscientisacion 
di nos pueblo tocante 
maneho di desperdicio 
responsabel, bou di cual 
separacion ta forma parti. 
Baki di desperdicio den 
bario ta estrictamente pa 
desperdicio residencial. 
Desperdicio commercial 
no lo wordo acepta y 
Bureau City Inspector ta 
encarga cu supervision y 
control durante e actividad 
pa percura pa cu esaki. 


Kico ta etipo di desperdicio 
cu por wordo treci na Parke 
Limpi Limpi? 


e-Waste 

e-Waste ta referi na tur 
aparato electronico rond di 
cas cu no tin uzo mas of cu 
no ta sirbi. Algun ehempel 
di e-Waste ta: 


. Television 
° Computer 
. Laptop 

. Printer 

. Celular 

. Radio 

. Speaker 


. Camara 


. Consola di Wega 
(X-Box, Playstation, 
Nintendo) 


No por trece bateria di un 
solo uso ni rechargeable 
(AA, AAA, etc.). Tene 
esakinan na cas te proximo 
aviso. 


Green Waste 

Green Waste ta referi 
na material cu ta 
biodegradabel cu ta sali di 
naturalesa. Esaki ta exclui 
material manera cuminda, 
pallet, plywood, etc. 

Algun ehempel di Green 
Waste ta: 


. Planta 

. Palo di mata 

. Blachi di mata 
. Yerba 
Construction Waste 


Construction Waste ta 
referi na desperdicio cu 
ta wordo produci ora 
di construccion cu ta 
relativamente limpi y por 
wordo recicla. Esaki ta 
strictamente exclui asbest. 
Algun ehempel di 
Construction Waste cu ta 
reciclabel na Aruba ta: 


o Cement 

. Santo 

. Pavers 

° Concrete 
Bulk/Mixed Waste 


Bulk/Mixed Waste ta 
referi na obhetonan di 
tur tipo cu no por wordo 
recicla of mester di wordo 
pre-procesa pa por saca 
e material reciclabel 
(por ehempel, metal di 


un corchon). Esaki ta 
estrictamente exclui 
material radioactivo, 


kimico, azeta, verf, etc. 
Algun ehempel di Bulk/ 


Mixed Waste ta: 
o WC 

. Fregado 
° Mueble 
. Corchon 


. Paña 

. Tubo di PVC/Tubo 
. Tur tipo di plastic 
. Rubber 

. Taira 

. Palo/Plywood 

. CD/Disco 

Metal 


Metal como desperdicio ta 
referinaturtipo di material 
cu ta contene cantidad 
grandi di metal haya rond 
di cas. Esaki ta exclui auto 
bieuw (wacharaca). 

Algun ehempel di esaki ta: 
. Stoof 


° Dryer 

. Cabel/Waya 

. Wasmashin 

. Airco 

o Pijp/Tubo 

. Mueble di hero 


we 
a 
= 
. 
a 


Parti di motor 
Bais 
Zinc 


sheets(Zim) 


Heki di hero 
Herment 

Pomp 
Aluminum 


roof 


bentana/porta 


Pa mas informacion of 
cualkier pregunta por tuma 
contacto cu naturalesa@ 
gobierno.aw of bishita 
www.trashtocasharuba. 
org/limpilimpi . 


Informa, educa, investiga y comunica e berdad ta e tareanan 
principal den periodismo. 
SVb ta desea tur cu ta eherce e profesion aki un feliz dia. 


Feliz Dia di Prensal 


SEGURIDAD PA ARUBA SU COMUNIDAD 


Diahuebs 31 Augustus 2023 


Cie 
Se tublo 

MINISTER ENDY CROES TA FELICITA ELITE 
PRODUCTIONS 8: ENTERTAINMENT CU 15 AÑA DI 
INNOVACION DEN E INDUSTRIA DI ENTRETENIMENTO 


: Recientemente, Minister 
Endy Croes a atende 
e “Client Appreciation 
Event” organisa pa 
Elite Productions € 
Entertainment pa gradici 
nan cliente pa nan sosten 


durante 15 aña. Tambe 
presente na e ocasion 
special aki, tabata colega 
Minister Xiomara Maduro 
y Parlamentario Alvin 
Molina. Un anochi yena 
di innovacion, gratitud y 


alegria. Un di e “high light” 
dieanochitabata e Keynote 
Speaker Sr. Pierre Hacher, 


“Top Music Lawyer” 
di Merca pa Billboard 
Magazine y experto 


renombra den e industria 
di entretenimento. 

Sr. Hacher a duna un 
tremendo prensentacion 
di e topico “The Power of 
Customer Experience & 
Authenticity”. Durante e 
evento a ilustra e utimo den 
tecnologia y innovacion 
den audio visual. 

Como muestra di aprecio 
y gratitud a soprende e 
invitadonan presente cu 
presentacion di, entre otro, 
Jeon. Tambe na e ocasion 


special aki, a brinda pa 
e 15 aña di Elite den e 
mundo di entretenimento. 
Conluyendo, Minister 
Endy Croes ta gradici 


Elite Productions & 
Entertainment pa e 
invitacion alabes, ta 
felicita nan cu un excelente 
y innovativo evento. 


Feliz Dia di Prensa! 


Bo ta eherce bo profesion 
cu honor y pasion. 
Bo compromiso ta inigualabel. 


y y 
XAUA 


Pag. 8 


SW Gu 


Diahuebs 31 Augustus 2023 


Aruba Bank N.V. a sosten torneo 
Copa Roy Croes 2023 


Oranjestad — Aruba — 31 
di augustus 2023 - Aruba 
Bank NV. orguyosamente 
a patrocina e torneo Copa 
Roy Croes 2023, organisa 
pa S.V. Unistars. E torneo, 
den su di dos edishon, a 
tuma lugar for di dia 24 
di augustus te cu 27 di 
augustus y a demonstra di 
ta un wega emocionante 
di futbol y talento riba nos 
isla. 


SV. Unistars, un club di 
futbol cu un historia di mas 
di 35 aña, a ser funda pa 
Sr. Roy Croes cu e meta di 
fomenta talentonan hoben 
for di e barionan local. E 
torneo Copa Roy Croes 
a conta cu participacion 
di 15 club, incluyendo 
e seleccion nacional di 
Aruba y e seleccion di 


damas, cu a competi den 
diferente categorianan di 
edad y divisionnan. 


E compromiso di Aruba 
Bank cu e comunidad y 
su sosten pa deportenan 
local a resulta den su 
patrocinio cu S.V. Unistars 
pa e evento aki, Aruba 
Bank ta facilita e club pa 
por enfoca riba crea un 
experencia memorable 
pa  participantenan y 
comunidad. 


Nos ta orguyoso di por a 
forma parti di e torneo 
Copa Roy Croes 2023. 
Nos sosten ta refleha nos 
dedicashon pa fomenta 
talento local y pa crea un 
laso mas fuerte pa medio 
di deporte. 


Feliz Dia 
di Prensa 


"Our voice is our greatest weapon 
for change, and the words we choose 
can shape the world around us.” 

- Yalitza Aparicio 

Diaranson mainta 
Minister di Turismo y Salud 
Publico sr. Dangui Oduber 
a bay na Riu Antillas y Riu 
Palace caminda a ricibi un 
recorido. E mandatario 
a wordo ricibi na un 
manera masha caluroso 
pa e Manager Regional di 
Riu Hotels sr. Juan Blanco 


Minister Dangui Oduber 


RIU HACIENDO INVERSIONNAN GRANDI 
hat RENOBACION 


conhuntamente cu e dos 
Gerente General di ambos 
Hotel y demas staff. 

Minister Oduber a keda 
masha impresiona cu su 
bishita. Riu ta un compania 
cu tin un impacto grandi 
riba nos turismo y nos 
economia. Nan ta conta cu 
mil empleado di cual hopi 


Menu pa lunch 
Diahuebs 31 aug. 


-Bami goreng mix 
-chicken cordon blue 


-mochi pisca Brazi 
-Porkchop den sauce 
ciboyo caramelisa 
-Sopi galiña 


565-3232 
11:00 am - 3:00 pm 


ta Arubiano. Durante e 
recorido Minister Oduber 
a topa cu varios Arubiano 
cu a haya oportunidad na 
Riu Hotel pa por desaroya 
nan mes den e compania. 


Locual ta importante 
pa menciona ta cu Riu 
Hotel ta comprometi pa 
sigui haci inversion den 
locual ta e mehoracion 
di su  propiedadnan. 
Recientemente Riu a caba 
di haci un inversion di 
40 miyon dollar. Esaki 
ta pa upgrade, drecha 
y renobacion di tur e 
cambernan den Riu 
Antillas. Awor Riu ta bolbe 
bay haci un otro inversion 
quantioso di 40 miyon 


+ 


O 


Feliz Dia 
di prensa 


dollar, e biaha aki ta pa 
Riu Palace. 

Segun Minister Oduber 
di e manera aki Riu Hotel 
ta demostra no solamente 
nan compromiso sino nan 
confiana den e maneho cu 
ta wordo hiba. Un maneho 
cu ta dunando resultado 
caminda Aruba ta bay 
registra un di e mihor 


O N 
rg. > 


a, 
P 


Keda informa y educa 
nos comunidad cu 
relevancia y obhetividad 


Danki pa tur e 
sosten di semper. 


añanan pa cu turismo den 
nos historia. 

E mandatrio a keda masha 
contento di e recorido 
cu e la ricibi den ambos 
hotel. Riu hotel ta un hotel 
di calidad y di 5 streya. 
Locual ta importante ta cu 
nan a comenta cu nan ta 
zorg pa nos localnan haya 
e cuponan di trabou. 

Diaranson mainta 30 di 
augustus, Gobierno di 
Aruba a atende e cumbre 
organisa pa San Nico- 
las Business Association 
(SNBA). Pa di dos aña 
consecutivo, SNBA ta in- 
vita inversionistanan cu 
ta interesa pa inverti den 
San Nicolas, pa un cum- 
bre cu ta tuma luga na 
San Nicolas. Prome Min- 
ister Evelyn Wever-Croes 
acompaña pa coleganan 
Minister Glenbert Croes, 
Geoffrey Wever y Endy 
Croes, y Parlamentario 
Alvin Molina tawata pre- 
sente na e cumbre. 


Prome Minister a duna di 
conoce cu pa Gobierno di 
Aruba, ta importante pa 
SNBA y e pueblo di San 
Nicolas y Aruba en general 
sa cu Gobierno ta sostene 
tur iniciativa pa desaroya 
y difersifica economia di 
Aruba, y especialmente di 
San Nicolas. 


Aruba ta den recupera- 
cion. IMF, na comienso 
di e pandema caba a in- 
dica cu Aruba lo ta e pais 
cu lo wordo mas fuerte- 
mente afecta door di e 
pandemia. Y esaki a re- 
sulta asina tambe. Aruba a 
wordo afecta severamente 
mirando cu Aruba ta de- 
pende di turismo. Recien, 
e mesun IMF a indica 
atrobe cu Aruba ta un di e 
paisnan cu a recupera mas 
impresionantemente di e 
pandemia. Esaki, Prome 
Minister a enfatisa ta dan- 
ki na e trabou duro di cada 
ciudadano di nos pais, y e 
amor grandi cu nos tin pa 
nos pais y pa hiba nos pais 
padilinti. 


“Nos no ta ainda caminda 
nos mester ta. Economia 
a pick up bek. Nos tin un 
crecemento economico cu 
a hiba nos na nivelnan ya 


Prome Minister Evelyn Wever-Croes: 


PROME MINISTER HUNTO CU COLEGANAN MINISTER A ATENDE 
CUMBRE DI SAN NICOLAS BUSINESS ASSOCIATION 


Gobierno ta sostene tur iniciativa pa desaroya y difersifica economia di Aruba 


caba cu a surpasa prome 
cu e pandemia. Turismo 
tambe ta na un nivel miho 
di loke e tawata prome cu 
e pandemia. Loke si ainda 
no ta na nivel cu prome cu 
e pandemia ta desempleo 
apesar cu esaki ta bahan- 
do. Finansas publico tam- 
be ta keda un reto. Aruba 
no tin hopi placa y mester 
bay paga e debe di e pan- 
demia bek. 

Pero nos ta riba e bon ca- 
minda. Y pa e motibo aki 
tambe ta importante pa 
iniciativanan asina pa 
stimula inversion y atrae 
inversionistanan pa Aru- 
ba”, Prome Minister a re- 
marca. 


Prome Minister ta gradici 
San Nicolas Business As- 
sociation pa nan iniciativa 
pa atrae inversionistanan 
pa Aruba y especialmente 
pa San Nicolas. Gobierno 
di Aruba ta sostene e ini- 
ciativa aki. Prome Min- 
ister ta gradici tambe tur 
inversionista cu a presen- 
ta nan proyecto durante e 
cumbre. 


Es 


o” i T 

MINISTER ENDY CROES TA DESEA SR. VINCENT 
STORIMANS HOPI EXITO COMO REPRESENTANTE 
NOBO Y HEFE DI VNO NA ARUBA 


ORANJESTAD: Diamars 
ultimo, a introduci Sr. 
Vincent Storimans como 


PETN 
ES: 


A a, a 


Aruba (VNO). Minister 
di Enseñansa y Deporte 
Endy Croes tabata pre- 
sente na La Quinta del 
Carmen durante e recep- 
cion. Tambe presente na 
e ocasion aki tabata Min- 
ister President Evelyn 
Wever-Croes, Presidente 
di Parlamento di Aruba 
mr. Edgard Vrolijk, man- 
datario, parlamentario, 
hefe di Departamentonan 


Fyi | A 


mans a inicia su discurso 
na Papiamento y despues 
a continua na Hulandes, 
unda cu el a enfatisa cu 
e ta cla pa contribui den 
e desaroyo entre Aruba y 
Hulanda. 


Sr. Storimans a studia 
derecho priva Europeo 
na Universidad di Am- 
sterdam y a traha como 
diplomaat na Embahada 


consul general suplente 
na San Francisco. Na 
aña 2013 te 2015 a traha 
como secretario particu- 
lar di Minister di Comer- 
cio y Cooperacion pa De- 
saroyo. 

Minister Endy Croes ta 
gradici Sr. David Abraha- 
ms cu pa durante varios 
aña a eherce e posicion 
aki. Finalmente, Minister 
Endy Croes ta felicita Sr. 


e representante suplente 
y hefe di Vertegenwoor- 
diging van Nederland in 


di Gobierno y demas invi- 
tadonan. Durante e ano- 
chi ameno aki, Sr. Stori- 


Hulandes na Moscu, Bei- 
jing y Washington D.C., 
su ultimo funcion como 


Storimans cu su encargo 
nobo y ta dese'e hopi exi- 
to cu e etapa nobo aki. 


Chaco Taekwondo Academy ta cla pa 


U 


Chaco Taekwondo Academy a 
yena cu hopi atleta y nan ta cla pa 
participa den 

Ultimate Taekwondo Cup dia 2 di 
September den Centro di Bario 
Brazil. 

Despues cu e atletanan di Chaco 


Itimate Taekwondo Cup 


pl 


Taekwondo Academy 
a logra nan di 3 Best 
Team, 

hopi mayor a busca ca- 
minda pa pone nan yi- 
unan train na Chaco 
Taekwondo 

Academy. Chaco Tae- 
kwondo Academy ta e 
scol den e area di Noord 
cu 

ta forma atletanan di 
caliber. 


Master Miguel Genser, Master 
Yoshmar Wever y Master Melvin 


Rasmijn a prepara 

27 atleta pa participa den Ulti- 
mate Taekwondo Cup. Nan atleta- 
nan cu ta den 

Taekwondo Team Aruba tambe ta 


participa den Ultimate Taekwon- 
do Cup. 

Chaco Taekwondo Academy a pre- 
para nan team pa bringa pa gana 
e di 4 Copa 

pa nan sigura nan luga den Best 
of the Best Truescore Aruba 2023. 

Permiti'mi, como e Poeta 
local di Aruba Lady Ruth, 
dedica algun palabra di 
pabien y gradicimento na 
tur cu ta traha den Pren- 
sa, profeshonal diploma of 
no. Tur cu a sinya move y 
praktica di skirbi, relata, 
saca potret y of tene ent- 
revista den e mundo aki 
pa informa y re-educa 
pueblo den tur area posi- 
bel. Tur cu ta traha nochi y 
dia den prensa cu curason, 
cu pasion, honestidad y 
sinceridad. Un trabao no 
facil tur ora, ora ta publica 
informacionnan cu su dos 
banda di medaya. 

Lady Ruth sa y conose e 
trabao aki, pasobra e tam- 
be tawata forma parti un 
tempo di e departamento 
di noticianan na Radio 
Kelkboom , Radio Carina 
y Radio Galactica FM. 
Nos inspiracion pa boso 
ta, manera ta sigui : 


Santo Sacraficio di misa na Alto Vista 2 di septenber 2023, 
y na kapel Centro Curason di Maria (Blue Army Center) 
na San Nicolas 


Diasabra mainta ta cuminsa resa Santo 
Rosario pa 6.15. Na Alto Vista y Kapel na 
San Nicolas 

Pa 7 or di mainta, Santa Misa ta cum- 
insa. 

Prome cu Santo Misa ta resa Santo Ro- 
sario pa 6.15 “Misterio Gososo”, despues 
ta sigi cu Salve Regina.Ta invita tur de- 
boto y fielnan di Mama Maria pa asisti 
na e Santa Rosario prome cu Santa Misa. 
Mama Maria ta entercede pa nos na nos 
Tata Celestial. 


Tur fielnan ta bin resa e Santo Rosario pa 
bienestar di henter comunidad di Aruba 

Papa Francisco, Obispo Luis Secco, tur 
sacerdote, Diacono y laiconan cu ta hiba 
e bon noticia pa e pueblo di Dios. Pa nos 
Gobernantenan y tur cu ta carga respon- 


sabilidad pa nos pais Aruba. 

Pa enfermonan den exterior cu a bay bus- 
ca nan salud. Cu pronto nan lo regresa na 
Aruba pa sigi gosa di un bon salud dentro 
di nan famia. 

Luna di September ta dedica pa PAZ na 
mundo. 

Ban hinca rudia busca refugio na nos 
Mama Celestial. E ta guia nos riba e Ca- 
minda cu Dios ta, ey nos tur kier biba. 
Cu Mama Maria den nos curason, nos 
Mama stima, compaña nos den e camin- 
da di Señor. 

Ban hunto resa pa nos hogar y nos isla 
Aruba y henter mundo, pa tin pas y com- 
prencion un 

pa otro. Den nos oracionnan resa pa 
Oekrania y Rusia cu nan por yega na e 
pas desea. 


P abien y danki na tur tra- 
hando den corant, radio, 
on line y televishon cu cu- 
rason 


R icibi y accepta nos mi- 
hor deseonan pa sigui cu e 
trabao delicado aki na un 
manera serio y bon 


E noticianan riba tur tere- 
no pa informa y re-educa 
nos pueblo pa hanja sa y 
pa ta bon informa 


N oticianan cu tin biaha ta 
duro pa accepta, respeta, 
comprende, splica y of in- 
spira 


Social, policial, cultur- 
al, spiritual, educativo, 
di farandula, di arte y 
mucho mas 


Aruba, un isla chikito, bon 
informa cu respet bibando 

DIA DI PRENS 
1 SEPTEMBER 2023 


na paz cu bendicion den 
cada cas. 

Shonnan, goza di boso dia 
y sigui cumpli cu boso tra- 
bao debidamente y seria- 
mente. 

Palabra por edifica, pa- 
labra por kibra. Palabra 
por stima, palabra por lu- 
bida. 

Corda e grandinan cu ya 
no tey mas, cu a laga bon 
ehempelnan pa nos tur . 
Cu un danki diki grandi 
gordo special na e pilar- 
nan fuerte y sabi di Bon 
Dia, Diario, Solo di Pueblo 
y EarubianoNews. 
Bosonan ta coleganan den 
prensa sin envidia paso- 
bra bosonan ta profesho- 
nal cu curason. 

Danki pa demonstra na 
tur lector, cu , boso ta hen- 
denan bon studia , bon 
educa, cu comprenshon y 
amor. Pabien ariba boso 
Dia di Prensa ! 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 30 Aug 2023 Merdia 

Hungador di SV Britannia ta firma cu 
team na Hulanda 


— y manama 


E hungador di SV Britan- 
nia damas esta Tarianne 
Tari Doorkamp despues 
di a hasi algun try-out 


. 


na Hulanda a bin firma 
cu Forum Sport na Voor- 
burg. Tari ta conosi como 
un hungador disiplina y 


Doofikamop 
e 


por hunga bon futbol y por 
usa tur dos pia. Tari tin un 
tremendo techniek y su 
cordinacion ta super bon. 


OPEN CLASS 


TOP SCORER 


TARIANNA 
DOORNKAMP 


16 


goals 
> 


Despues di a train sola- 
mente 4 biaha cu Forum 
Sport e dirigentenand di 
e club di damas a aserca 
Tari mes ora pa bira nan 
miembro di nan organi- 
sacion y asina e proseso a 
cuminsa pa pidi su trans- 
ferencia internacional di 
KNVB pa AVB na Aruba. 
Su ex team SV Britannia 
a brinda tur su sosten pa 
Tari por a hanja su trans- 


ferencia rapido. Tari mes 
ta bisa cu e ta sintie bon 
cu su club y su compañer- 
anan pero si e trainingen 
ta mas pisa cu akinan na 
Aruba. Tari su punto mas 
fuerte ta cu e ta un per- 
sona hopi alegre. Nos ta 
desea Tari tur clase di ex- 
tio na Hulanda y cu e por 
convence su team Forum 
Sport pa bin hunga algun 
wega na Aruba. 

Riba 20 di april CAft a man- 
da un otro rapport aden pa 
duna su conseho riba e 
“voorjaarsnota y presupues- 
to 2023, segun artikel 10 lid 
1 van de Landsverordening 
Aruba financieel toezicht 
(LAft). Mirando cu tin vari- 
os politico riba scenario, 
entre otro Miguel Mansur 
cu ta grita “slogan” politico 
den coro pa trata na duna 
impresion na pueblo cu gas- 
tonan di e Gobierno aki no 
ta bao di control. Den mi ar- 
ticulonan anterior mi a de- 
mostra claramente atraves 
di varios rapport, special- 
mente esun di CAft cu fecha 
di April 28 2023, cu CAft ta 
elogia Gobierno di Aruba 
pa mantene su mes na tur 
norma y tene su gastonan 
abao. E gritonan di deses- 
peracion y di mentira den 
coro sin prueba y sin base ta 
keda marca e politica di “old 
boys” aki na Aruba. E tristo 
ta, hopi ta kere sin busca 
documento y rapport pa por 
confirma nan storianan. 


Parlamentario Marco Berlis (MEP): 


CAft ta duna indicacion cu Gobierno su maneho 
financiero ta riba un bon caminda 


Í; CAft ta constata cu 
a entrega e Voorjaarsnota 
di 2023 na tempo. CAft 
den su conseho ta remarca 
cu Gobierno ta cumpliendo 
cabalmente cu e fechanan di 
entrega di Voorjaarsnota di 
Presupuesto 2023. Ademas 
CAft ta keda contento cu 
awor Parlamento di Aruba 
tin suficiente tempo pa stu- 
dia e documentonan y por 
haci su trabao di control 
riba presupuesto adecua- 
damente. E ta bisa asina 
aki den e rapport riba pa- 
gina 1/8: “Het CAft con- 
stateert dat, in tegenstell- 
ing tot voorgaande jaren, 
een OBW in het voorjaar 
is aangeboden. Dit biedt 
de mogelijkheid om de be- 
groting tijdig bij te sturen 
en toe te werken naar aan- 
passing van de begroting 
in het voor- en het najaar. 
Dit versterkt de uitoefening 
van het budgetrecht door de 
Staten. Het CAft ziet hierin 
een belangrijke verbetering 
van het begrotingsproces.” 
2; Gobierno ta cumpli 
cu e surplus segun articulo 
14 lid 2 di LAft. Riba pa- 
gina 2/8 CAft ta menciona 
cu Gobierno ta cumpli cu e 
surplus di 1% di GDP. Di e 
forma aki e presupuesto ta 
cumpli cu articulo 14 lid 2 
die LAft. 


Si Gobierno ta cumpli 
cu personeelslastennorm di 
presupuesto 2022 y tambe 
2023! CAft ta subraya cu 
Gobierno a keda mantene e 
disciplina riba su gastonan 
y ta remarca cu gasto di per- 
sonal den presupuesto 2022 
y tambe 2023 a keda den 
limitenan di e normanan 
acorda den e Laft. (Pagina 
2/8) 

4. CAft kier pa usa ci- 
franan di ultimo kwartaal 
den e Voorjaarsnota di 
2023. CAft ta comenta cu e 
ta desea pa Gobierno usa e 
cifranan di e ultimo kwarta- 
al di 2022, enbes e tercer 
kwartaal. CAft ta sigui de- 
clara cu pa via di esey nan ta 
haya cu e cifranan usa no ta 
realistico. Sinembargo den 
e mesun tono ta subraya cu 
si ta usa e cifranan di ultimo 
kwartaal di 2022, e resulta- 
donan lo ta miho pasobra e 
financieringssaldo di e sec- 
tor colectivo a mehora di 
Afl. 63 miyon pa Afl. 83 mi- 
yon (Pagina 2/8). 

5. CAft den su rapport 
di 28 di april ta rapporta cu 
Goederen en Diensten ta 
cumpli cu e norma. Den e 
rapport di 20 di april CAft 
no ta menciona nada di 
Goederen en Diensten. No 
mencionando esaki ta pa- 
sobra e ta cumpli cu e nor- 


Rosario Bibo 


diahuebs 31 di augustus na Alto Vista 


Diahuebs awo, 31 di au- 
gustus, lo tin otro Rosario 
Bibo na kapel di Alto Vista 
cuminsando pa 7 or y mey 
di anochi. 


Ya ta un custumber pa 
hopi aña caba cu ora tin 
luna yen, ta tene e Rosario 
Bibo ya cu lo ta hopi cla 
anochi. 


Ta un ocasion special pa 
cada persona trece su in- 


tencionnan personal war- 
da den su curason na clar- 
idad. Por resa pa bo famia, 
bo coleganan, pa tur stu- 
diante, esnan enfermo 
of esnan di edad y pa bo 
mes. Pa tur por haya ilu- 
minacion di Spirito Santo 
pa enfrenta tur reto diari- 
amente den bida. 

Un aña escolar nobo a 
cuminsa y sigur cu tur 
studiante, grandi y chiki- 
to, nan mayornan y e 


maestronan tin e deseo pa 
saca bon probecho di esa- 
ki. Pero den esfuersonan 
pa exitoso, nos por traha 
luga pa orashon, pidi bon 
Tata yuda cada un di nos. 


Comision ta invita tur 
hoben y nan mayornan, 
maestronan pa asisti na e 
Rosario Bibo diahuebs 31 
di augustus pa 7 or y mey 
na kapel di Alto Vista pa 
uni den orashon. 


manan sino sigur CAft lo a 
duna conseho riba esaki. 
Pero den e rapport di 28 di 
april 2023 si CAft ta elogia 
e nivel y bahada di esaki. 
CAft ta bisa den su rapport 
cu; “er is een flinke onder- 
besteding ten opzichte van 
de BW.” Den otro palabra 
CAft den su rapport ta bisa 
cu Goederen en Diensten a 
baha drasticamente 

na 2022 cu 14%! CAft ta 
informa den e mesun para- 
graaf riba pagina 5 di e rap- 
port cu entre 2018-2022 
tabata tin un bahada di 8% 
promedio riba e post Go- 
ederen en Diensten! 


IMF ta declara cu e nivel di 
gastonan di Gobierno ta ap- 
ropia! 


Diahuebs 31 Augustus 2023 


IMF den su rapport di juni 
5 2023 a declara cu e gas- 
tonan di personal riba pre- 
supuesto 2023 ta apropia y 
na e nivel adecua. E rapport 
ta bisa lo siguiente; “The en- 
visaged government expen- 
diture envelope in the 2023 
budget is appropriate.” Esa- 
ki e IMF ta bisa claramente 
na punto number cinco di e 
rapport. Esaki ta pa pueblo 
wak y compronde con de- 
ceptivo oposicion a bin ta 
grita cu Gobierno ta insisti 
pa no baha gasto! 

Si pueblo desea mas infor- 
macion di e articulo aki, 
contact mi na tel: 528-4639 
of email mi na: marco.ber- 
lis@parlamento.aw / Bo 
parlamentario y sirbidor di 
pueblo na bo ordo semper! 


e F RI LAS paa AA EPA 


VALIDO TE DIAHUEBS 31 DI AUGUSTUS 2023, 18:00 
ORA 


TEMPO: 
AWE TARDI Y AWE NOCHI: PARCIALMENTE NUBLA 
Y GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO BREVE 


TEMPERATURA MAXIMO 34 GRADO CELSIUS 
TEMPERATURA MINIMO 28 GRADO CELSIUS 
INDICE DI CALOR (HEAT INDEX) DEN Y ROND 

DI ORANAN DI MERDIA: 35 PA 44 GRADO CELSIUS 

UV INDEX: 12 
HORCAN IDALIA TABATA SITUA WEST- ZUIDWEST 
EDI 
SAVANNAH, GEORGIA USA 
DOOST 
31 KM/ORA. IDALIA NO TA U 
LOCAL 
DEPRECION TROPICAL 4 11 TABA 
5 ZUIDOOST 
DI BERMUDA Y TABATA MOVE NOORD. TD #11 TA 
SOLAMENTE 
UN MOLESTER PA NAVEGACION MARITIMO. 


POTENCIAL DI AWACERO PA PROXIMO 24 ORA: 
1 TE 3 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO CEL- 
SIUS) Y 
AWACERO (MM) DEN ULTIMO 24 ORA (8’AM PA 
S'AM): 


AIRPORT : MAX 34 / MIN 28 / 0.0 MM 
WESTPUNT: MAX 34 / MIN 28 / 0.0 MM 
STA ROSA: MAX 34 / MIN 28 / 0.0 MM 

ORANJESTAD -— En con- 
exion cu instalacion di 
eBoards na Pius X School, 
Prome Minister Evelyn 
Wever-Croes, hunto cu 
Presidente di Parlamento 
Edgard Vrolijk y Parla- 
mentario Hendrik Te- 
vreden a bishita e scol 
diamars mainta. Pius X 
School ta un di e scolnan 
cu tambe a gana e proyecto 
di Edutech. En total e scol 
por a cumpra 7 eBoards 
y pa completa cu tur e 9 


klasnan haya eBoards, 
WEB Aruba NV a sponsor 
2 eBoards. 

Cabesante di Pius X 


School, Juffrouw Sheila 
Tromp, den nomber di e 


scol a gradici e manda- 
tarionan pa nan bishita pa 
no solamente wak kico e 


BO SANGER 
TA SALBA è 
BDA! ii 


(0 587 0002 
0 StichtingBloedbankAruba 


Diahuebs 31 Augustus 2023 


Prome Minister Evelyn Wever-Croes: 
En conexion cu instalacion di eBoards, 


PIUS X SCHOOL TA GRADICI PROME MINISTER Y 
PARLAMENTARIONAN PA NAN BISHITA 


scol a logra den a area di 
innovacion y e fondo cu 
nan a ricibi di e Proyecto 
di FUTURA, pero tambe 
pa asina haya un bista di 
tur loke e scol ta brinda 
nos muchanan den ense- 
ñansa y e avansenan pa 
haci enseñansa dinamico 
pa asina trece cada biaha 
e miho pa nos muchanan. 
Juffrouw Tromp ta gradi- 
ci tambe FUTURA pa e 
bunita proyecto. 

Prome Minister Evelyn 
Wever-Croes ta gradici 


Presidente di Parlamento 
Edgard Vrolijk y Parla- 


mentario Hendrik Te- 
vreden kendenan sigur, 
como parlamentarionan, 
tin progreso di enseñansa 
como prioridad. Ambos 
Parlamentario a gradici 
Prome Minister y Pius X 
School pa e oportunidad 
pa bishita e scol y mira e 
avansenan den innovacion 
y modernisacion den ense- 
ñansa na Pius X School. 


SOL ODIPUEBLO@GMA IL. COM 
CEL.585 9500 Se 

MESTER CLARIDAD PAKICO E RAFt LO TA 
MALO PA ECONOMIA DI ARUBA! 


In your opinion, do you think the Aruban Government should sign the RAFt? 


ORANJESTAD - 1 di sep- 
tember ta asercando y ai- 
nda no tin claridad riba 
e tema di e RAFt (Rijk- 
swet Aruba Financieel 
toezicht). Luna pasa ATIA 
a emiti un press release 
splicando cu cada por- 
ciento extra cu Gobierno 
di Aruba mester paga bek 
na e fianza di sosten di 
COVID lo costa Afl. 9 mi- 
yon. Si no firma e RAFt 
pa haya un porcentahe fa- 


vorabel di 3.1% lo minimo 
cu e lo costa Pais Aruba 
anualmente ta aproxima- 
damente Afl. 30 miyon pa 
aña extra na interes so pa 
e siguiente 20 aña! 


Encuesta na ATIA 


su miembresia 
ATIA a hasi un enquesta 
den su miembresia pa por 
midi e sentimiento bou di 
comerciantenan si ta fa- 


E SOLO 3gRRiA 

vorabel of no pa e RAFt 
wordo firma y acepta pa 
Gobierno. E resultado ta 
papia pa su mes. 92.6% a 
contesta cu lo no ta contra 
un RAF. 

E pregunta primordial cu 
ATIA tin ta pakico acuer- 
do firma den un tempo cu 
hopi incertidumbre, pues 
den pandemia, awo no ta 
acceptabel mas? Lo ta bon 
pa Gobierno splica na co- 
munidad henter pakico 
e RAFt ta algo malo pa 
economia di pais Aruba. 
Gobierno di Aruba tin un 
plan con pa paga e interes 
extra cu no ta door di subi 
impuesto y asina hasi bida 
na Aruba mas caro pa tur 
e ciudadanonan? 


Di unda Gobier- 
no lo saca fondo 


pa repaga? 
E pregunta cardinal lo ta, 
di unda Gobierno di Aru- 
ba lo bai saca e fondonan 
extra pa por paga e interes 
(y fianza) nan aki anual- 
mente, sin cu e tin cu bin 
cu mas medida pa pueblo 
y comercio. Den pasado a 
papia cu lo bai refinancia 
tur fianza di Aruba na un 
interes mas favorabel. E 
opcion ei no tei mas den 
mercado liber. Hulanda 
su porcentahe ta esun mas 
abou, paso hasta e bonon- 
an di Gobierno di Aruba 
tin un interes di 6.5%. 
Tampoco tin un plan of 
un bista con Gobierno ta 


| Pa abona na 
[SOLO DI PUEBLO 


| Yama 
585 9500 


Entrega tur día te den bo port'i cas 
A e 


O yes 
O no 


activamente reduciendo 
su gastonan, cual ta un 
parti di e Landspakket, 
cu tawata un rekisito pa 
haya e sosten financiero 
den pandemia. E meta di e 
Landspakket ta pa eherce 
reformanan berdadero 
na nos isla, sigurando un 
miho futuro social, eco- 
nomico y gubernamental. 
Nos tin cu percura pa Aru- 
ba su economia crece pa 
asina Aruba completo por 
gara mas forsa economico 
den algun aña. Esaki mes- 
ter pasa sin extra medida 
cu ta juist tranca crece- 
mento di nos economia y 
nos poder di compra. 


Manda nos un e-mail na 
solodipueblo@gmail.com 


y 

